cyanic-selkie/wikianc huggingface dataset:
וולבי זנב-שוט
זנב
כפי שמשתמע משמו, אחד המאפיינים הבולטים של וולבי זנב-השוט, הוא הזנב שלו; הזנב ארוך במיוחד ביחס לגופו ולרוב אף ארוך יותר מהאורך הכללי של גופו. אורך זנבם של הזכרים למשל יהיה כ-95 ס"מ, ואורך זנב הנקבות יהיה כ-80 ס"מ. זנבו של מין זה עבה וגמיש למדי והוא נוטה להיות עבה בתחילתו והופך לצר וחד יותר בקצהו. קצה הזנב של הוולבי בצבע שחרחר או חום כהה עם ציצת שיער קצרה בניגוד לצבע האפור של שאר הזנב. מקור השם "זנב-שוט" ניתן על ידי הציידים שהיו צדים אותו בעבר על מנת להשתמש בזנבו בתור שוט.
התנהגות ופעילות
התזונה המועדפת על וולבי זה היא עשבים, שרכים וצמחים עשבוניים אחרים. הוולבי כמעט ואינו שותה מים בטבע, ואת הלחות הנדרשת לו הוא משיג בעיקר ממזונו. בטבע, אין לוולבי אויבים טבעיים חוץ מהדינגו, ומלבד ציד על ידי האדם הוא עשוי להידרס בשוגג בעת חציית כבישים.
Welcome to the Black Parade
ביקורות
עם יציאתו, השיר זכה לשבחים רבים. ג'וש טירנגל ממגזין טיים דירג את השיר בין עשרת השירים המובילים שלו לשנת 2006, וכתב כי הוא "ניסיון נועז, מטופש וקליט בטירוף למזג את Bohemian Rhapsody ו-Born to Run אל תוך אופרת רוק" וציין כי הוא סימן שמבטא "רגע של 'אנחנו' לעומת 'הם' בחלוקת הדורות". דייוויד פריק מרולינג סטון שיבח את שירתו של ויי, "במלוא המרץ של גיבור-רוק", בקטע ההוק ("We'll carry on"). במגזין אנטרטיינמנט ויקלי השוו לחיוב את השיר ל-"Bohemian Rhapsody". בווילג' ווייס נכתב כי בסקרים העדיפו הנשאלים בדרך כלל את השיר על פני האלבום.
הצלחה מסחרית
השיר הופיע לראשונה במצעד בילבורד הוט 100 במקום ה-71, בשבוע של 30 בספטמבר 2006, והיה לסינגל של הלהקה שנכנס למצעדים במקום הגבוה ביותר. בשיאו השיר הגיע למקום התשיעי, בשבוע ה-17 וה-18 שלו במצעד, והיה ללהיט היחיד של הלהקה שהגיע לעשירייה הראשונה במצעד זה. "Welcome to the Black Parade" היה לסינגל שלהם שהגיע למקום הגבוה ביותר במצעדים, ועקף את הסינגל שלהם "Helena" מ-2005, שבשיא הגיע למקום ה-33, והוא הסינגל השני שלהם שהגיע למקום הגבוה ביותר. בנוסף, הסינגל הגיע למקום הראשון במצעד רצועות הרוק המודרניות של בילבורד (כיום מצעד האיירפליי האלטרנטיבי ), שם שהה שבעה שבועות ברצף, והוא הסינגל היחיד של הלהקה שהגיע לראש מצעד זה. שירם "I'm Not Okay (I Promise)" היה הסינגל הקודם שלהם שהגיע למקום הגבוה ביותר במצעד זה, בו הגיע בשיאו למקום הרביעי.
דלק ביולוגי
דלק ביולוגי מדור ראשון
הכוונה בדלק ביולוגי מדור ראשון או דלק ביולוגים קובנציונלי היא למעשה סוגי דלק המופקים מסוכר, עמילן ושמן צמחי. סוגי דלק אלו (ביודיזל, ביואתאנול וביוגז) מאופיינים או על ידי אפשרות השימוש שלהם בתערובת עם דלק מבוסס בנזין, שרפה במנועי בערה פנימית קיימים והפצה דרך התשתיות הקיימות או על ידי אפשרות השימוש בהם בטכנולוגיות כלי רכב אלטרנטיביות קיימות כמו רכבים מונעים בגז או Flexible-fuel vehicle. סוגי דלק מדור ראשון נמצאים בשימוש מסחרי, עם קצב ייצור של כ-50 מיליארד ליטרים בשנה.
דלק מבוססי אלכוהול
סוגי דלק אלכוהולי, כגון אתאנול, פרופאנול ובוטאנול, מיוצרים על ידי מיקרואוגניזמים ואנזימים שונים בתהליך תסיסה, בה אלכוהול מתקבל מסוכרים פשוטים או עמילנים. במקרה של ביואתאנול צלולוזי, סיבי הצלולוז מפורקים בתהליך אנזימטי מקדים, לקבלת סוכרים זמינים לתסיסה מיקרוביאלית.
דלק ביולוגי מוצק
הדוגמאות הנפוצות הן עצים, נסורת, גזם דשא, אשפה ביתית, פסולת חקלאית, גידולי אנרגיה לא אכילים וזבל יבש.
חסרונות
למרות שישנן סוגיות רבות בהקשר של ייצור ושימוש בדלק ביולוגי, הפיתוח של גידולי אנרגיה חדשים ודלק ביולוגי מדור שני מנסה לעקוף מחסומים אלו. חוקרים ומדענים רבים עובדים על פיתוח גידולי אנרגיה שדורשים פחות אדמה ושימוש מופחת במשאבים, כמו מים, לעומת הגידולים הקיימים. מחקר עדכני העוסק באצות מדגיש כי שימוש באצות לייצור דלק ביולוגי יכול לתרום לניצול אדמות שאינן בשימוש ומי שופכין מתעשיות שונות. אצות יכולות לגדול במי שפכים, כך שהן לא מתחרות על אדמות ומים טריים הדרושים לייצור נוכחי של מזון וגידולי אנרגיה. בנוסף, אצות הן לא חלק עיקרי בשרשרת המזון של בני האדם, כך שהן לא מסיטות מקורות מזון מבני אדם לטובת שימושים אחרים.
סיביטי
סיביטי (בצרפתית: Sibiti) היא עיירה הממוקמת במחוז לקומו ברפובליקה של קונגו. נכון לשנת 2012, מתגוררת בה אוכלוסייה של 23,752 תושבים.
חזקת מטלטלין
שניים אוחזין בטלית
הראשונים נחלקו מה תאמר חזקה זו כאשר מדובר בשני אנשים האוחזים חפץ אחד, כמו במקרה שבו שניים אוחזים בטלית אחת וכל אחד מהשניים אומר שהטלית שייכת לו ורק לו, מכיוון שהוא מצאה או לחלופין קנה אותה מאורג הבגד. במקרה כזה המשנה פוסקת כי עליהם לחלוק ביניהם את הטלית, וזאת על ידי חלוקת דמיה במקרה ולא ניתן לחלוק את הטלית עצמה כיוון שהיא תפסד. האחרונים התלבטו בנוגע לסוגיה זו גם כן, ומצאו כי החזקה "כל מה שתחת יד אדם שלו" של האחד סותרת את החזקה של השני.
נירבוגדאן
היסטוריה
בשנת 1324 הוזכר הכפר בתעודות הראשונות בשם בוגדאנטלק (Bogdántelek). מתקופה זו הוא נחשב ליישוב מאוכלס כרכושה של משפחת האצולה בוגדני. בשנת 1920 היו בכפר 2,115 תושבים. בשנת 1930 היו בכפר 2,388 תושבים.
קבוצות אתניות
בשנת 2011, 89.2% מאוכלוסיית היישוב הצהירו כי הם הונגרים ו-3.6% הם בני הלאום רומא.
בוב הולדמן
קריירה פוליטית ופרשת ווטרגייט
הולדמן היה דמות מפתח בפרשת ווטרגייט. שמונה עשרה וחצי הדקות החסרות מהקלטות החדר הסגלגל היו של שיחה בין הולדמן לנשיא. לאחר עדות מרשיעה של ג'ון דין, יועץ הבית הלבן, ביקש ניקסון מהולדמן ומארליכמן להתפטר במה שתואר כשיחה אמוציונלית בקמפ דייוויד. ב-30 באפריל 1973 התפטרו השניים, זמן קצר לאחר פיטוריו של דין.
שלומי בן מוחה
שלומי בן מוחה (נולד ב-23 באוקטובר 1978) הוא קצין בצה"ל בדרגת תת-אלוף, אשר היה מפקד מפקדת אלון. קודם לכן שימש מפקד מחוז ירושלים והמרכז בפיקוד העורף ומפקד חטיבת החילוץ.
פרידריך שרפקה
ביוגרפיה
במדי פולין ערך 12 הופעות וכבש 2 שערים, כשהופעתו הראשונה הגיע ב-1932 במשחק נגד לטביה. שרפקה ביסס את מעמדו בנבחרת רק כעבור שלוש שנים מאז, והיה שותף בהגעתה למקום הרביעי באולימפיאדת 1936. במונדיאל 1938 כבש בהפסד 6–5 לברזיל בשמינית הגמר במשחק בו חברו לנבחרת, ארנסט וילימובסקי, כבש רביעייה. שערו של שרפקה הגיע מהנקודה הלבנה בדקה ה-23' ובכך היה לשחקן הראשון לכבוש עבור פולין במונדיאל. בספטמבר 1938 היה בפעם הראשונה לקפטן במשחק נגד לטביה בריגה, הופעה שגם הייתה לאחרונה שלו במדים הלאומיים.
ספרות אלג'יראית
כמה מהסופרים האלג'יראים הראשונים לכתוב בצרפתית היו יהודים, שכן יהודי אלג'יריה נחשפו לתרבות הצרפתית במהירות ואינטנסיביות גבוהים יותר מאלג'יראים אחרים לאחר כיבוש אלג'יריה בידי צרפת. בין הסופרים היהודים האלג'יראים הראשונים בלטו הסופרות, בהן אליסה ראיס, ברת בנישו-אבולקר, מרים בן ובלאנש בן-דהאן, שפעלו במחצית הראשונה של המאה העשרים.
רעידת האדמה בנאפולי (1857)
ייחודה של רעידת האדמה בנאפולי
רעידת האדמה בממלכת נאפולי הייתה רעידת האדמה הראשונה בהיסטוריה שתועדה בצורה מדעית ושיטתית. זאת בזכות עבודה מונומנטלית של מהנדס בריטי בשם רוברט מאלט. מאלט יצא מספר שבועות לאחר רעידת האדמה לממלכת נאפולי, בתמיכת "החברה המלכותית של לונדון", ותיעד במשך כמה חודשים ולפרטי פרטים את הנזקים למבנים בממלכה ואף מחוצה לה. למעשה תיאר מאלט את התפרושת המרחבית של האפקטים הסייסמיים שנגרמו על ידי רעידת האדמה. עבודתו כללה נתוחי עומק הנדסיים וגיאופיזיים, בד בבד עם תיאור עוצמת הרס המבנים בכל יישוב וחיבור כל היישובים בעלי אותה דרגת עוצמה בקו מתאר (קונטור) על מפה. לקווי המתאר הללו קרא קווים איזוסייסמליים, דהיינו קווים שווי עוצמה (לימים נקראו קווים שווי עוצמה סייסמית). המפה הזו נתנה למאלט מושג על אזור האפיצנטר או מוקד רעידת האדמה, וכן על רמת הניחות של העוצמה הסייסמית עם המרחק מהמוקד. לימים, התפתחה השיטה בה נקט מאלט, להערכת ומיפוי עוצמות סייסמיות, והיא מקובלת לשימוש עד היום על ידי המוסדות הסייסמולוגים החשובים בעולם במסגרת מחקרים מאקרוסייסמיים.
מנהרת הולנד
הקמת המנהרה
במהלך השנים שלאחר החלטת הוועדה הוכנו מספר תוכניות להקמת המנהרה. שתי התוכניות הראשונות הציעו הקמת מנהרה אחת ובה תנועת כלי רכב בשני מפלסים. האדריכל ג'ורג' וושינגטון גואת'לס הציע שכל מפלס ישמש לכיוון תנועה אחר ואילו חברת האדריכלים "ג'ייקוס ודייוויס" הציעה שהמפלס התחתון ישמש לתנועה איטית יותר, והעליון לתנועה מהירה.
שריפת מנהרת הולנד
בשנת 1949, פרצה שרפה במשאית נושאת כימיקלים שנסעה במנהרה, ונגרם נזק למנהרה הדרומית. באירוע שנקרא שריפת מנהרת הולנד, איש לא נהרג, אולם 66 איש נפצעו והמנהרה ניזוקה בצורה קשה, ונדרשו $600,000 על מנת לשקמה.
אולימפיאדת השחמט 2002
נבחרת ישראל
להלן התוצאות הקבוצתיות:
אליהו ונביאי הבעל בכרמל
אליהו ונביאי הבעל בכרמל (ידוע גם בשם מעמד הר הכרמל) הוא סיפור מקראי המתואר בספר מלכים א על עימות דתי־פולחני שאורגן על ידי אליהו נביא ה', בינו ובין 450 נביאי הבעל. העימות נערך בהר הכרמל שבנחלת שבט מנשה, ממלכת ישראל. לפי המקרא, נביאי הבעל הפסידו בעימות וכתוצאה מכך נרצחו על ידי אליהו ותומכיו. על פי המסורת היהודית, דבר זה התרחש בשנת ג'ל"ו, בשנה השש־עשרה למלכות אחאב.
האלגוריתם ההונגרי
ניסוח כמטריצה
בניסוח כמטריצה אנו מקבלים מטריצת n\times n לא שלילית, כאשר האלמנט בשורה i ועמודה j מייצג את עלות הקצאת משימה j לעובד i. המטרה היא לשבץ את העובדים למשימות כשלכל משימה משובץ עובד אחד וכל עובד משובץ למשימה אחת, כך שהעלות הכוללת של ביצוע כלל המשימות היא מינימלית. אם המטרה היא למצוא את המשימה שמניבה את העלות המקסימלית, ניתן לעדכן את המטריצה כדי להתאים אותה להגדרה זו על ידי החלפת כל עלות בכל תא עם העלות המקסימלית מכלל התאים פחות העלות בתא.
שלב 1: הפחתת האלמנט המינימלי מכל שורה
אין שיבוץ חד-חד ערכי (למשימה 3 משובצים שני עובדים ואין שיבוץ למשימה 4)
נונאטאק בלאנט
הנונאטאק ממוקם 5.6 קילומטרים דרומית מערבת להר לצ'נר בצידו המערב של רכס פורסטל.
גילוי ומיפוי הנונאטאק
רכס פורסטל כולו התגלה וצולם מהאוויר ב-13 בינואר 1956, בטיסה טרנס-יבשתית (חוצת אנטארקטיקה) רציפה (ללא הפסקה) שנערכה על ידי צי ארצות הברית במסגרת מבצע דיפ פריז; הטיסה יצאה ממצר מקמרדו, טסה עד ים ודל, וחזרה למוצאה.
מקור השם
שמו של הנונאטאק ניתן לו על ידי הוועדה המייעצת לשמות אנטארקטיים.
אלימלך פרלמן
ביוגרפיה
נולד בגליציה, בנו של רבי ישראל איסר פרלמן, אב"ד רוזוודוב, שהיה מתלמידי החוזה מלובלין ומחותן של אדמו"רי בית דז'יקוב. אמו, פייגל אסתר, היא בתו של הרב יחיאל אשר שמואל כהנא-שפירא, שהיה אב"ד זאלין במשך עשרים ושש שנה, ולפני כן אב"ד בשינאווא. לרב כהנא שפירא היו ארבעה עשר ילדים. פייגל אסתר הייתה נשואה בזיווג ראשון לאדמו"ר רבי שלמה לייב מלטשנא.
חלק מ"בתי פרלמן" נמכרו לנוצרים. בשנת 1896 הואשם פרלמן בחטיפת ילד נוצרי שעקבותיו נעלמו, כעבור זמן נשפט המעליל על ידי השלטון העות'מאני ונכלא. פרלמן נפצע קשה מאבנים שהושלכו עליו על ידי אחד מתושבי השכונה הנוצרים.
סטיגמה
גורמים לתופעת הסטיגמטיזציה
מושא סטיגמה בולט - כל הבדל בולט בין פרטים יכול לשמש להגברת החשדות הדדים בינם. הבדלים אלו מצמצמים את הנטייה לאמפתיה ולהזדהות עם האחרים, ומקלים על השלכת אשם בצורת סטיגמה חברתית. התכונות המבליטות את מושא התיוג לא חייבות להיות שליליות. הם אינם "אנשים כמונו", ולכן הם משמשים כמטרות נוחות למנגנוני ההשלכה וההתקה.
וולבי גריי
וולבי גריי או וולבי טולאץ' (שם מדעי: Macropus greyi) הוא מין נכחד של יונק כיס בינוני-קטן בסוג קנגורו שהיה אנדמי לדרום ויקטוריה שבאוסטרליה, והוכחד מן העולם בשנת 1939 או ב-1970. הוא תואר מדעית לראשונה בשנת 1845 על ידי הזואולוג הבריטי ג'ורג' רוברט וטרהאוס, והוא משויך לתת-הסוג Notamacropus. שמו המדעי נגזר כדלהלן: Macropus = '"רגל גדולה" ומתייחס לרגליו הארוכות שמאפיינות את הקנגוראים. greyi הוא על שמו של הזואולוג והטקסונום הבריטי ג'ון אדוארד גריי. מבחינה גנטית וחיצונית וולבי גריי היה דומה בעיקר לוולבי סבך מערבי ולוולבי זנב-שוט.
אווי רצ'י
קורות חייה
בדצמבר 2020 השתתפה בקדם האלבני לאירוויזיון 2021 עם השיר "Tjerr". שנה לאחר מכן ניסתה את מזלה פעם נוספת עם "Më duaj". באוקטובר 2022 רשות השידור האלבנית דיווחה כי רצ'י עתידה להשתתף במהדורה ה-61 של פסטיבלי אי קנגס עם השיר "Ma kthe". ב-28 באוקטובר אושר באופן רשמי שיטת ההצבעה של האירוע: שלושת המקומות הראשונים יבחרו כרגיל על ידי חבר השופטים, אך הזוכה בפסטיבל לא יהפוך לנציגה הרשמי של אלבניה באירוויזיון באופן אוטומטי. הנציג הלאומי לאירוויזיון יבחר על ידי מערכת הצבעה נפרדת מזו הקודמת, בהתאם לקולות הציבור בלבד. מכיוון שנחשפו רק שלושת המקומות הראשונים בפסטיבל, לא ידוע לאיזה מקום הגיעה רצ'י.
נארוהיטו, קיסר יפן
תאריו האקדמיים של הקיסר
נארוהיטו הוא בעל תואר ראשון (1982) ושני (1988) בהיסטוריה מאוניברסיטת גקושויין שבטוקיו. בשנים 1983 - 1985 למד בקולג' מרטון שבאוניברסיטת אוקספורד בבריטניה; על תקופת שהייתו שם כתב מספר מאמרים וזכרונות, בהם "The Thames and I: A Memoir of Two Years at Oxford".
רודריג בובואה
רודריג בובואה (בצרפתית: Rodrigue Beaubois; נולד ב-24 בפברואר 1988) הוא כדורסלן צרפתי המשחק בעמדת הרכז בקבוצת אנאדולו אפס מליגת העל הטורקית והיורוליג. גובהו 1.88 מטר.
ביוגרפיה
בעונת 2008/9, עונתו השלישית במדי שולה, הוא קלע 10 נקודות, קלט 2.5 ריבאונדים ומסר 2.3 אסיסטים ב-22 דקות למשחק. בעקבות יכולתו הטובה, נבחר בדראפט ה-NBA לשנת 2009 במקום ה-25 על ידי אוקלהומה סיטי ת'אנדר. מיד לאחר היבחרו, הועבר בטרייד לקבוצת דאלאס מאבריקס.
אחי הדוב 2
עלילת הסרט
ניטה וקנאי נפגשו והתחילו ללכת אל המקום שבו הביא לה את הקמיע. במהלך המסע המשותף קנאי וניטה מתיידדים, וניטה מתגברת על הפוביה שלה ממים.
דמדומים
דמדומים הם פרק הזמן שבין השחר ובין הזריחה, ובין השקיעה לבין צאת הכוכבים. קרינת השמש מתפזרת באטמוספירה העליונה ומאירה את האטמוספירה הנמוכה, וכתוצאה מכך פני כדור הארץ אינם מוארים ואינם חשוכים. הדמדומים מתרחשים לפני הזריחה ולאחר השקיעה, כאשר אור טבעי המגיע אל האטמוספירה העליונה מקרני אור, מוחזר בחלקו לעבר אדמת כדור הארץ. משך הדמדומים לפני הזריחה ולאחר השקיעה מושפע בעיקר מקו הרוחב. באזור הארקטי והאנטארקטי יכולים הדמדומים להימשך מספר שעות. יש המייחסים לאור הדמדומים נופך רומנטי או קסום, ולכן הם מונצחים לעיתים בצילומים ובציורים.
רליגיה
כתב העת מופק על ידי מרכז "קדם", מבית תנועת "עזרא", ויוצא לאור במתכונת דו שנתית החל משנת תשפ"א (2020).
תכליתו של כתב העת
לדברי עורכי כתב העת, "רליגיה" הוקם על מנת למלא פער שקיים בדיונים הרווחים במרחב הציבורי והאינטלקטואלי על הדת; אלו מתבססים על תזת החילון ועל אידאולוגיות חילוניות בנות המאה הי"ט, בעוד שבאוניברסיטאות רבות ברחבי העולם כבר מתקיים סדר יום שונה ואיזון מושגי אחר בין דת וחילון. כך נכתב במבוא לגיליון הראשון של כתב העת:
אוברסט-גרופנפיהרר
אוברסט-גרופנפיהרר הייתה (בין השנים 1942–1945) הדרגה הגבוהה ביותר באס אס, למעט דרגתו של היינריך הימלר, שהחזיק בדרגת רייכספיהרר אס אס, והיא מתורגמת כ"מנהיג הקבוצה העליון".
חורבת חכלילי
שמאל|ממוזער|250px|חורבת חכלילי חורבת חכלילי היא חורבה הנמצאת בסמוך לכביש הגישה להתנחלות בת עין. חורבת חכלילי הוא שמה העברי של ח'רבת הילאל - שם שהשתמר אלפי שנים. במקום, אותו חפר הארכאולוג דוד עמית, התגלו שרידי חווה חקלאית מתקופת בית שני. נמצאו במקום כלי אבן - שאינם מקבלים טומאה, שרידי מבנים ומבנה מקווה טהרה גדול שנחצב כמערה. במדרגות היורדות אל המקווה יש בסיס של קיר המפריד בין היורדים לטבול במקווה, לאלו העולים מן הטבילה. כל אלו מעידים ככל הנראה על כך שתושבי המקום שמרו על הלכות טומאה וטהרה. שרידי שרפה גדולה מעידים על סופה של החווה בזמן מרד בר כוכבא. ייתכן שבתקופת מרד בר כוכבא התחבאו שם מורדים, וכעונש נשרף המקום. ייתכן גם שהמקום נשרף לאחר מרד בר כוכבא על ידי הרומאים.
בסביבת האתר כמה אתרי קבורה, גתות ובורות מים המעידים ככל הנראה על התיישבות יהודית במקום לאורך השנים.
תחנת הרכבת פתח תקווה – סגולה
שירות הרכבות בתחנה
תחנה זו משמשת כתחנה ביניים בקו אשקלון - הרצליה. בשעות השיא עוצרות בתחנה ארבע רכבות בשעה לכל כיוון; ארבע לכיוון הרצליה, שתיים לאשקלון, אחת לאשדוד עד הלום ואחת לראשון לציון משה דיין. בשעות השפל עוצרות בתחנה שתי רכבות בשעה בכל כיוון.
כוכב וולף-ראייה
מאפיינים
כוכבי וולף-ראייה הם שלב התפתחות רגיל של כוכבים מסיביים מאוד מסוג ספקטרלי O, שבהם רוחות שמש חזקות מעיפות החוצה שכבות גדולות של גז. הטמפרטורה הגבוהה של הכוכבים יוצרת קרינה על סגולה חזקה המעוררת את אטומי הגז ליצירת ערפילית פליטה המתאפיינת בפסי הפליטה של החומרים המרכיבים אותה. בשלב הראשון פסי הפליטה מתאפיינים בתוצרי היתוך גרעיני של מימן להליום (בעיקר הליום וחנקן - כוכבי WN) ובשלב מאוחר יותר נוספים תוצרי ההיתוך של הליום (פחמן וחמצן - כוכבי WC).
Frozen
רקע והוצאה
מדונה עבדה בעיקר עם אורביט לאחר שגיא עוזרי, שותף במאבריק רקורדס, התקשר אליו והציע לו לשלוח כמה שירים לזמרת. הוא שלח למדונה קלטת אודיו דיגיטלית שכללה 13 רצועות (DAT), ו-"Frozen" היה בין הרצועות הללו. "הייתי מעריצה ענקית של האלבומים הקודמים של ויליאם. [...] גם אהבתי את כל הרמיקסים שהוא עשה בשבילי ועניין אותי למזג סוג של סאונד עתידני אבל גם להשתמש בהרבה השפעות הודיות ומרוקאיות ודברים כאלה, ורציתי שזה יישמע ישן וחדש בו-זמנית", אמרה מדונה. הזמרת שאבה השראה מסרט הדרמה הבריטי-איטלקי של ברנרדו ברטולוצ'י מ-1990, "שמיים מגינים מעל", שעסק בזוג המנסה להציל את נישואיהם במהלך טיול באפריקה. היא רצתה לקבל ולחוש את כל "האווירה המרוקאית/תזמורתית/הסופר-רומנטית/הגבר שנושא-את-האישה-שהוא-אוהב-ברחבי-המדבר" בשיר. בעת שהמשיכה לעבוד עם לאונרד על כמה מהרצועות, היא ביקשה ממנו ליצור קומפוזיציה עם "תחושה שבטית, שופע ורומנטי". הם הלחינו את המנגינה ב-DAT והקליטו את גרסת הדמו, שאורכה למעלה מ-10 דקות כיוון שמדונה המשיכה לכתוב אותה.
הרמיקסים של סיקיק
ב-30 במרץ 2021, המפיק המוזיקלי הקנדי סיקיק פרסם סרטון באפליקציית שיתוף הווידאו טיקטוק, כשהוא עוטה מסכה וברקע מתנגן רמיקס של "Frozen". הרמיקס הושמע ביותר מ-125 אלף סרטונים שהועלו לטיקטוק, המבוססים על אתגרי בישול ותלישת שיער; הם נצפו למעלה מ-26 מיליון פעמים. ב-3 בדצמבר באותה השנה, הופץ הרמיקס באופן רשמי בפלטפורמות הדיגיטליות ובהזרמת מוזיקה, כהוצאה ראשונה מתוך כמיהתה של מדונה להוציא מחדש את כל קטלוג המוזיקה שלה. רמיקס זה נשלח לרדיו האיטלקי ב-24 בינואר 2022. במרץ 2022 הופצו שני רמיקסים נוספים, הראשון בהשתתפות הזמר הניגרי פיירבוי DML, והראפרית האמריקאית 070 שייק בשני; לשניהם צולמו וידאו קליפים חזותיים. ב-19 במאי, הופץ הרמיקס הרביעי, "Frozen on Fire", שכלל שירה של סיקיק, בעוד שמדונה הקליטה מחדש כמה חלקים מהשיר. איטרציה זו הופצה לצד קליפ וסרטון מילים.
לואיזה, רוזנת רויס-שלייץ
ביוגרפיה
בתה לואיזה, נסיכת סקסוניה-גותה-אלטנבורג הייתה סבתא רבתא של אלברט, נסיך סקסוניה-קובורג-גותה, בעלה של ויקטוריה, מלכת הממלכה המאוחדת.
משפחתה
ב-6 בינואר 1752 התחתנה לואיזה עם יוהאן אוגוסט, נסיך סקסוניה-גותה-אלטנבורג, ממנו היו לה 4 ילדים:
סני דיאנג
קריירת מועדונים
ב-26 באוגוסט 2016 חתם דיאנג בקווינס פארק ריינג'רס מהפוטבול ליג צ'מפיונשיפ. הוא הושאל מהמועדון לקבוצות וייטהוק, המפטון אנד ריצ'מונד בורו, סטיבנייג' ודונקסטר רוברס מהליגות הנמוכות באנגליה, וכן לדנדי מליגת העל הסקוטית.
קריירה בינלאומית
נכלל בסגל נבחרת סנגל לטורניר מונדיאל 2022.
Bloodline
רקע וכתיבה
השיר בדומה ל-"", "Thank U, Next" ו-"Break Up with Your Girlfriend, I'm Bored" נכתב על ידי אריאנה גרנדה עצמה, ביחד עם פזמונאים נוספים. את השיר ביצעה גרנדה לאורך כל סיבוב ההופעות שלה "Sweetener World Tour", אשר התקיים בשנת 2019.
נבחרת רומניה בכדורגל
ההישג הגדול ביותר של רומניה במסגרת אליפות אירופה בכדורגל, היה ביורו 2000 כשהצליחה להגיע עד שלב רבע הגמר.
יורו 2008
לאחר שלא העפילה למונדיאל 2002, יורו 2004 ומונדיאל 2006, הצליחה רומניה להעפיל ליורו 2008 ושוב שובצה לבית קשה עם איטליה, צרפת והולנד. רומניה פתחה בתיקו 0-0 עם צרפת ואחר כך סיימה בתיקו 1-1 עם איטליה. במחזור הסיום הפסידה רומניה להולנד 2-0 וניצחונה של איטליה על צרפת במשחק המקביל הותיר אותה במקום השלישי בבית והדיח אותה מהטורניר.
גביע העולם בכדורגל נשים 2015
הגרלת הבתים
קביעת ראשי הבתים התבססה על הדירוג העולמי של פיפ"א ועל הישגים קודמים. בהגרלה היו גם שיקולים גאוגרפיים, דהיינו שלא יותר משתי נבחרות מאותה קונפדרציה יהיו באותו בית, למעט הנבחרות האירופיות, שבמקרה שלהן יהיו עד שתי נבחרות בכל בית. משמעות הדבר היא, לדוגמה, שקנדה לא יכלה להיות מוגרלת באותו בית עם נבחרות אמריקאיות אחרות.
כיכר אומיה
כיכר אומיה (בערבית: ساحة الأمويين, תעתיק מדויק: סאחת אלאֻמַוִיִין) היא כיכר מרכזית וחשובה בחלקה הצפון-מערבי של דמשק, בירת סוריה. הכיכר מחברת מספר רחובות וכבישים חשובים. היא קרויה על שם ח'ליפות אומיה, שדמשק הייתה בירתה.
נאמברבלוקס
עונה 1
בעונה זו לומדים הצופים כיצד לספור וחיבור בסיסי במספרים נמוכים.
עונה 4
בעונה זו מתרגלים הצופים את ארבע פעולות חשבון לצד נגיעות בנושאים שונים בחשבון. פרקי הסיום של התוכנית מלמדים את הילדים כיצד לספור במספרים גדולים, ומעודדים את הילדים לצאת לחקור בעצמם נושאים שונים כמו סדרות, שברים, חזקות ועוד.
נביולה (היקום הקולנועי של מארוול)
נביולה (באנגלית: Nebula) היא דמות בדיונית בזיכיון של היקום הקולנועי של מארוול (MCU), המגולמת על ידי קארן גילאן. הדמות מבוססת על דמות בעלת אותו שם במארוול קומיקס. היא מתוארת כלוחמת בעלת עור כחול-סגול מגזע הלופומואידים, בתו המאומצת של תאנוס, שהרג את המשפחה הביולוגית שלה לפני שגידל אותה, ואחותה המאומצת של גאמורה, איתה גדלה לחלוק יריבות מרה.
מאיה (מיתולוגיה)
מאיה במיתולוגיה הרומית
מקבילתה הרומאית היא מאיה מאייסטאס (Maia Maiestas), הנקראת גם פאונה (Fauna), אופס (Ops) והאלה הטובה (Bona Dea). האלה מאיה הרומאית היא אלת האביב והפריון, על שמה נקרא חודש מאי, שהימים הראשון והחמישה-עשר בו הוקדשו לה. מאיה נקשרה גם לאל וולקן, ובאחד בחודש הקריב כהן וולקן לכבודה חזירה הרה, קורבן הראוי לאלת אדמה כמו "האלה הטובה". האלה מאיה הייתה אלת נשים בלבד, וגברים לא הורשו להיכנס למקום הפולחן שלה.
בתרבות
האסטרואיד  שהתגלה על ידי הוראס טאטל, נקרא על שמה.
נביולה (היקום הקולנועי של מארוול)
רדיפת תאנוס וגאמורה
מספר חודשים לאחר מכן, נביולה נתפסת על ידי גזע הריבוניים, בזמן שניסתה לגנוב את הסוללות הרבות עוצמה שלהם; הריבוניים מוסרים אותה לגאמורה, קוויל, דראקס ורוקט בתמורה לשירותיהם בהגנה על הסוללות. כאשר קוויל, גאמורה ודראקס עוזבים עם אגו, אבא של קוויל, נביולה עוזרת לבוזזים ללכוד את יונדו אודונטה, רוקט וגרוט. היא מקבלת ספינה ונוסעת בעצמה לכוכב של אגו על מנת להילחם בגאמורה. לאחר שסוף סוף הביסה את גאמורה בקרב, נביולה מביעה את כעסה עליה על כך שהיא תמיד הייתה צריכה להיות טובה ממנה במקום רק להיות אחות אוהבת. היא וגאמורה מתפייסות ומגלות מערה מלאה בשלדים. הן מאתרות את דראקס ומנטיס וגאמורה מתעמתת עם מנטיס על השלדים שמצאו במערה. לאחר מכן הם עוזבים למצוא את קוויל, ויונדו, רוקט וגרוט באים לעזור. נביולה עוזרת ליונדו להפיל את הצי של הריבוניים שרדף אחריהם. לאחר מכן היא והאחרים מותקפים על ידי אגו, והיא מצילה את גאמורה מנפילה, לפני שהכוכב החי מושמד בסופו של דבר מפצצה. הקבוצה עוזבת בספינה המופעלת על ידי קראגלין. לאחר ההלוויה של יונדו, גאמורה מציעה לנביולה להצטרף לשומרי הגלקסיה. אך נביולה מחליטה להרוג את תאנוס, ועוזבת ממוקדת במשימה הזו.
השתתפות במסיבה של תור
בשנת 2011 חלופית, נביולה משתתפת במסיבה של תור על פני כדור הארץ, שם היא נראית מהמרת בלאס וגאס עם קורג.
יצירה ואפיון דמות
גילאן הצהירה שבשומרי הגלקסיה 2 סיפור הרקע של השתיים נחשף "ומה בעצם קרה לשתי הבנות האלה כשגדלו, כמה נורא זה היה עבורן ואיך זה הרס את מערכת היחסים שלהן", והוסיפה "אנחנו [גם] נתחיל לראות כמה כאב [תאנוס] גרם למעשה [לנביולה]... אנחנו באמת מתחילים לראות את החלק הרגשי בדמות שלה". בעוד שגילאן נאלצה לגלח את כל ראשה לסרט הראשון, לסרט ההמשך היא הייתה צריכה לגלח רק את החלק התחתון של הראש ולהשאיר את החלק העליון. האיפור של גילאן ארך שעתיים וחצי בסרט השני, לעומת חמש שעות בסרט הראשון.
זאכרי קווינטו
קריירה
ב-2009 גילם את ספוק בסרט המדע הבדיוני "סטארטרק" ב-2013 וב-2016 שב לגלם אותו בסרטי ההמשך "האויב בתוכנו - סטארטרק" ו"סטארטרק: אל האינסוף". בעת הפקת הסרט השלישי חתם על חוזה לגילום הדמות גם בסרט רביעי בסדרה.
כיפוף עץ
כיפוף על ידי חיתוך
כיפוף על ידי יצירת חתכים לאורך העץ Kerf-cutting Method (אפשרי גם בגבס)
חדקן האגם
החדקן שוחה בבדידות או בקבוצות קטנות בנהרות ואגמים כולל בנהר המיסיסיפי ובימות הגדולות וכן בנהרות קטנים יותר עד למיסיסיפי ואלבמה בדרום ארצות הברית. הוא שוחה לאורך הקרקעית ובולע חרקי מים, עלוקות ושאר תולעים. דגים נמצאים בתזונתו רק לעיתים רחוקות.
גאלופ (חברה)
סקרים בארצות הברית
הסקרים מבוססים על 1,000 ראיונות טלפוניים בכל יום, 350 ימים בשנה, מתוכם 70% בטלפונים סלולריים ו-30% בטלפון קווי. לשם כך נדגמים מספרי טלפון באקראי, עם שיחות חוזרות עבור מספרים שלא נענו. כל הראיונות נעשים עם מראיין אנושי, עם אפשרות לשפה הספרדית לדוברי השפה. על מנת לתקן דגימות לא פרופורציונליות (למשל, דגימת יתר של צעירים), מקצה גאלופ משקל שונה למשיבים שונים.
סקר גאלופ העולמי
בשנת 2005 החלה גאלופ בפרויקט "Gallup World Poll", הסוקר באופן רציף אזרחים במעל 150 מדינות ואזורים, המייצגים יחדיו יותר מ-98% מהאוכלוסייה הבוגרת בעולם. הסקר מורכב מיותר ממאה שאלות גלובליות וכן שאלות ספציפיות לאזורים נפרדים. הוא כולל את הנושאים הגלובליים הבאים: חוק וסדר, מזון ומקלט, מוסדות ותשתיות, משרות טובות, רווחה ובריחת מוחות.
לצורך הסקר מראיינת גאלופ כ-1,000 תושבים בכל מדינה. אוכלוסיית היעד היא כלל האזרחים בגילאי 15 ומעלה שאינם מייצגים את המדינה או את מוסדותיה. גאלופ מתשאלת את כל המשיבים בשפתם. במדינות בהן לפחות 80% מהאוכלוסייה זמינה באמצעות טלפון משתמשת החברה בסקרים טלפוניים, ואחרת – בראיונות פנים אל פנים.
אישתאר
ביוגרפיה
ב-2012 יצא האלבום של אישתאר "7" האלבום הושק לראשונה בישראל. הסינגלים היו "For Ever", "Mi Amor" ועוד. כמו כן באותה שנה הופיעה אישתאר בזאפה, בהאנגר 11 ובעוד מקומות בארץ.
ניהול כאב במהלך הלידה
גורמי כאב והכנה ללידה
ההכנה ללידה מהווה תפקיד משמעותי בניהול הכאב שנחווה במהלכה. ניתן להשתתף בקורס הכנה ללידה ולהתייעץ עם הסמכות המקצועית שעוקבת ומנהלת את ההיריון והלידה. אינטראקציה פשוטה והתייעצות עם חברים ובני משפחה עשויה להקל על החששות ולעזור בתכנון הלידה. כחלק מההכנה ללידה מפורטים הגורמים העשויים לתרום לכאב, ומספקים מידע על דרכים בהתמודדות עימו. מידת הכאב שאישה חשה בזמן לידה תלוי במספר גורמים, כגון הגודל והמיקום של התינוק, הגודל של אגן הירכיים, מצבה הרגשי, עוצמת הצירים והשקפת עולמה. היכרות עם גורמים אלה, עשויה לעזור לאשה לתכנן את תהליך הלידה באופן מיטבי. כיוון שמתח מגביר את הכאב במהלך הלידה, תכנון והכנה עשויים לעזור לאשה בהתמודדות. כמעט כל הנשים דואגות לגבי ההתמודדות עם כאבי הלידה. למרות כל התכנונים וההכנות, אין לדעת מה יקרה לאשה בפועל, כיצד תגיב לכאב וכיצד תתנהל בלידה.
גז צחוק
תחמוצת החנקן (גז צחוק) הוא משכך כאבים אשר ניתן ליולדות. הוא אינו מונע כאב, אך מקל על ההתמודות עימו. את תחמוצת החנקן נותנים באמצעות חבישת מסכה על פני היולדת. הוא אינו פוגע באם או בעובר, וניתן לתת אותו בכל שלב בלידה.
צעקת אש בתיאטרון הומה אדם
דוגמאות מילוליות
אנשים אכן קראו קריאת כזב "אש!" במקומות ציבוריים צפופים ועוררו בהלה בהזדמנויות רבות, כמו באולם המוזיקה רויאל סארי גרדנס בלונדון בשנת 1856, בתיאטרון בשכונת הארלם בניו יורק בשנת 1884, ובאסון האולם האיטלקי שהתרחש ב-24 בדצמבר 1913 בקלומט, מישיגן. שבעים ושלושה גברים, נשים וילדים, שרובם עובדי מכרות שובתים ובני משפחותיהם, נמחצו למוות בדריסה כאשר מישהו צעק צעקת "אש" כוזבת במסיבת חג מולד צפופה.
תות שדה
תות השדה מהווה מקור טוב לוויטמין C, לוויטמין A ולוויטמינים מקבוצת B. הוא עשיר באשלגן, ברזל וסידן ודל בקלוריות: 33 קלוריות ל-100 גרם תות-שדה.
מקומות גידול
נכון לשנת 2016, ספרד היא היצואנית הראשונה בעולם, לאחריה ארצות הברית ובמקום השלישי מרוקו.
יוסף אלון
ביוגרפיה
בשנת 1974 סיים את לימודי המשפטים באוניברסיטה העברית בירושלים, התמחה בבית המשפט המחוזי בירושלים אצל השופטת מרים בן-פורת ובאוקטובר 1975 הוסמך כעורך דין. אלון עבד תקופה קצרה בפרקליטות המדינה ולאחר מכן החל לעסוק בעריכת דין בתחום המסחרי, תחילה כשכיר ומאוחר יותר כעצמאי.
בשנת 2001 מונה לשופט בבית המשפט המחוזי בבאר שבע. באפריל 2007 מונה לשופט בפועל (מינוי זמני) בבית המשפט העליון.
איזביצה
יהודי איזביצה
בתקופה שבין שתי מלחמות העולם הייתה בעיירה פעילות מגוונת של מפלגות פוליטיות ותנועות נוער, ובין היתר, פעלו בה תנועות המזרחי, הציונים הכלליים, פועלי ציון והרוויזיוניסטים. כמו כן, פעלו בה השומר הצעיר, החלוץ, בית"ר וצעירי המזרחי, ובשנת 1925 נפתח בה בית ספר מרשת תרבות. בשנת 1921 נוסד בעיירה גם סניף של אגודת ישראל, שריכז סביבו כ- 200 ראשי משפחות, רובם מחסידי גור, ובשנת 1929 נוסד בעיירה בית ספר מרשת בית יעקב. ב- 1920 כיהן ברבנות העיירה הרב ישראל-איסר שמחה לנדוי (נספה בשואה). בתקופה זו הוקמה בעיירה חצר חסידית חדשה, של הרב צבי אריה רבינוביץ.
בשואה
ב- 2 בנובמבר 1942 הביאו הגרמנים לעיירה עוד 1,750 יהודים, ששולחו גם הם לסוביבור.
הדובה הגדולה
החלק העליון של הדובה הגדולה, שמורכב משבעה כוכבים בצורת עגלה עם יצול, נקרא העגלה הגדולה והוא אולי קבוצת הכוכבים הידועה ביותר. פלג גופה הקדמי של הדובה, או חלקה הקדמי (המערבי) של העגלה, שימש ימאים ונוודים למציאת כוכב הצפון (פולאריס), משחר ההיסטוריה.
איירון מן (סרט)
עלילת הסרט
מדעניו של סטיין אינם יכולים לשכפל את טכנולוגיית כור הקשת אותה המציא סטארק, מה שמאלץ את סטיין לארוב לסטארק בביתו ולגנוב ממנו את כור הקשת שבחזהו. סטארק מצליח להגיע למעבדתו, שובר את קופסת הזכוכית ומחבר מחדש את כור הקשת המקורי. פוטס וסוכני S.H.I.E.L.D מנסים לעצור את סטיין, אך הוא עוטה את חליפת השריון שלו ותוקף אותם. סטארק מתעמת איתו אך אינו מסוגל לגבור עליו ללא כור הקשת החדש שלו, שמפעיל את מלוא עוצמת השריון החדש וסטיין מצליח לגבור על סטארק. לאחר מכן, סטארק מפתה את סטיין לגג הבניין של "תעשיות סטארק", ומורה לפפר לגרום לעומס יתר בכור הקשת הראשי. הדבר גורם לפרץ אלקטרוני רב-עצמה שמהמם את סטיין ומפיל אותו ואת חליפת השריון שלו לכור הקשת שמשמיד את כל הבניין והדבר הורג אותו. ביום למחרת, סטארק מכנס מסיבת עיתונאים ומתוודה על כך שהוא אכן איירון מן.
וולארו האנטילופה
תפוצה ובית גידול
וולארו האנטילופה אנדמי לצפון אוסטרליה. הוא מצוי בצפון הטריטוריה הצפונית ובאזור קימברלי שבאוסטרליה המערבית, וכן בחצי האי כף יורק שבצפון קווינסלנד.
צריחת האנפה
תקציר העלילה
כעבור 16 שנים, טקאו וקאדה מולכים כעת על ממלכה משגשגת. יש להם שלוש בנות: שיגקו, והתאומות מיקי ומאיה. שיגקו, הבכורה והיורשת, עוברת הכשרה שבדרך כלל שמורה לבנים כיאה לשליטה לעתיד. הילדות הצעירות ירשו את יכולותיו של אביהן, והסביבה מתייחסת אליהן בחשד, כאל מקוללות. גם אמן לא מעכלת את הזהות המיוחדת שלהן, ולא מדברת עמן. אך יחסיהן עם שיגקו וטקאו חמים וקרובים. טקאו חי בפחד שהנבואה בדבר מותו תתממש, ושהוא ייהרג בידי בנו; בכורו, היסאו, נולד כתוצאה מיחסיו עם יוקי, וגודל על ידי הקיקוטה במטרה להורגו. קאדה עד מהרה יולדת בן, הראשון שלה והשני של טקאו.
מאיה סופג לתוכה, בטעות, רוח של חתול, ונאבקת להשתלט על הנשמה הפראית, שגורמת לה להיות מסוכנת לסביבה ואי יציבה. היא עוברת הכשרה תחת השגחתו של טקו, אך זה נרצח בהוראות אחיו זנקו, ומאיה נשבית על ידי אקיו. היסאו מגלה שיש לו מידת שליטה על רוח החתול שבמאיה, ודרכה הוא סוף סוף מסוגל לתקשר עם הרוח של אמו, אבל דוחה את תחנוניה של יוקי לחוס על חייו של טקאו. מאיה נמלטת בעזרת מיקי, והן חוזרות להאגי, בירת האוטורי, כדי להזהיר את אמן לגבי בגידתו של זנקו.
סאגה מציע לשיגקו ברית בצורת הצעת נישואים, ושיגקו מסכימה, בתנאי שהיא תישאר שליטה-שותפה של שלוש הארצות. סאגה מסכים, וצבאותיהם המאוחדים מביסים במהרה את אראי. זנגו והאנה מבצעים ספוקו, יחד עם בנם הצעיר. אך לבקשת קאדה, סאגה חס על חייהם של שני בניהם האחרים, בתנאי שיוותרו על השם אראי. קאדה מביאה אותם לטריאמה, שם מאקוטו מבשר לה על מותו של טקאו. מלאת אשמה וצער, היא מתכוננת להתאבד. אך למראה של מיקי בתה, היא מחליטה להמשיך לחיות למענה ולמען כל ילדיה.
ריינג'ר 2
מבנה החללית
מערכת התקשורת כללה אנטנה לטווח רחוק, אנטנה לטווח בינוי ושני משדרים. האנרגיה החשמלית סופקה על ידי שני לוחות סולאריים, סוללה במשקל 53.5 ק"ג ומספר סוללות קטנות על חלק מהכלים. השליטה בגשושית הושגה באמצעות בקר זמן, חיישני ארץ ושמש, גירוסקופים ומנועים קטנים. הטמפרטורה נשמרה בצורה פאסיבית באמצעות לוחות זהב, צבע לבן ומשטחי אלומיניום מלוטשים.
יהדות ברזיל
הקהילה היהודית-הולנדית ברסיפה
המלחמה בין הפורטוגזים להולנדים על ברזיל הגיעה לשיאה בכניעת רסיפה ב־26 בינואר 1654. הסכם הכניעה אפשר תקופה של הנהגה בטוחה למשך שלושה חודשים, עבור הולנדים אשר ביקשו לעזוב את ברזיל. בעוד שביטחון היהודים היה מובטח, הם בוודאי הרגישו לא בנוח כשעין האינקוויזיציה על ראשם וחיילים שוהים בבתי הכנסת שלהם. כיוון ששטח הובלה היה נדיר מאוד, הגנרל הפורטוגזי אשר נחל ניצחון הגדיל את ביטחון הנוצרים והיהודים אשר לא נטבלו טבילה נוצרית מאז שלושת החודשים שנקצבו. כשהגיע ה־26 באפריל, נראה היה כי כל היהודים ששהו בברזיל נסו להולנד, לקולוניות הולנדיות בקריביים או לצפון אמריקה.
הגירה מרחבי האימפריה העות'מאנית ומאירופה
בשנות ה-90 של המאה ה-19 החלה הגירה גדולה של יהודים ממזרח אירופה לברזיל. ברזיל לא הייתה יעד מועדף ליהודים, שהעדיפו את ארצות הברית וארגנטינה. ממשלת ברזיל, ברצותה למשוך מהגרים, חילקה למהגרים כרטיסי נסיעה חינם לברזיל. חלק מהמהגרים המשיכו הלאה לארגנטינה, אולם חלקם נשארו בברזיל. רוב המהגרים היהודים התפרנסו מרוכלות בערי החוף הגדולות של ברזיל. למרות התגברות כמות היהודים בברזיל לא נתכוננו בערים קהילות יהודיות ורוב היהודים לא נתנו לילדיהם חינוך יהודי.
ספרות היידיש בברזיל
העיתון הראשון ביידיש בברזיל היה 'די מענטשהייט' שיצא בפורטו אלגרה בשנת 1915. שנה אחר כך הופיע בריו דה ז'ניירו העיתון היהודי הראשון בפורטוגזית A columna. מ-1923 החל להופיע בריו דה ז'ניירו 'דאס אידישע וואכנבלאט', אשר שינה את שמו ל-'בראזיליאנער יידשע פרעסע' משנת 1927. עיתונים נוספים שהופיעו בריו דה ז'ניירו הם 'די אידישע פאלקסציינטונג' שהופיע עד 1941 ו'יידישע פרעסע' משנת 1930. בסאו פאולו הופיעו גם שני עיתונים ביידיש מתחילת שנות ה-30. מ-1950 החל להופיע בה העיתון 'דער נייער מאמענט' שנוסד ב 1950. ובמקביל גם עיתונים בפורטוגזית.
רבי אליעזר בן יעקב
משקלו בפסיקת ההלכה
בין פוסקי ההלכה הראשונים עורר הדבר מחלוקת רבתי: יש שפוסקים הלכה כמותו בכל מקום, אפילו כנגד דעת רבים, יש שפוסקים כמותו רק כנגד דעת יחיד, ולא נגד רבים, ויש אומרים שאף כנגד יחיד אין דעתו מכרעת, והנימוק "קב ונקי" הובא רק כשיקול תומך, ולא כנימוק בלעדי להכרעה כמותו.
הבשורה באסלאם
אינג'יל (בערבית: إنجيل) זה השם הערבי שניתן לבשורה של ישו. האינג'יל מתואר בקוראן כאחד מהספרים הקדושים אשר ניתנו מאללה לפני הקוראן, ספרים אשר ביניהם ניתן למצוא את תהלים ואת התורה. המילה אנג'יל מוזכרת בקוראן ובחדית', ובעוד ספרים אסלאמיים קדומים, ונעשה במושג הזה שימוש על מנת לתאר הן ספר קודש אשר ניתן לישוע והן את עצמם ההתגלות האלוהית שלה הוא לכאורה זכה.
Just Stop Oil
היסטוריה
ב-13 במרץ 2022 שיבשו תומכי התנועה את טקס פרסי האקדמיה הבריטית לקולנוע ה-75. חלקם נעצרו לפני כניסתם לאולם, אך ארבעה מהם חדרו פנימה וחשפו חולצות עם מסרים אקולוגיים.
מערב אפריקה הבריטית
היסטוריה
פיתוח מערב אפריקה הבריטית התבסס אך ורק על מודרניזציה, ומערכות חינוך אוטונומיות היו הצעד הראשון למודרניזציה של התרבות הילידית. התעלמו מתרבויות ואינטרסים של עמי הילידים. סדר חברתי חדש, כמו גם השפעות אירופיות על בתי ספר ומסורות מקומיות, עזרו לעצב את התרבות הבריטית במערב אפריקה. תוכנית הלימודים בבתי הספר הקולוניאליים של מערב אפריקה הבריטית עזרה למלא תפקיד בכך. אליטות מקומיות התפתחו, עם ערכים ופילוסופיות חדשות, ששינו את ההתפתחות התרבותית הכוללת.
רון לואיס
קריירה מקצוענית
ב-9 ביולי 2012 עזב לואיס את ישראל בשנית, כשחתם בשורות אנטליה הטורקית.
ורנון, פלורידה
היסטוריה
בשטחי העיירה הייתה בעבר התיישבות גדולה של אמריקאים ילידים. העיירה ישבה בסמוך לצומת מסילת רכבת שננטשו כמעט באופן מלא עד סוף שנות ה-80 של המאה ה-19 בעקבות פתיחת נמלים חדשים בחופי פלורידה ומסילות רכבת חדשות במדינה.
מושבת תיקון
רוסיה
מבין ארבעת סוגי המתקנים של מערכת הכלא ברוסיה, מושבת תיקון היא הנפוצה ביותר, עם 760 מוסדות כאלה נכון לשנת 2004. בשנת 2012 דיווח שירות בתי הסוהר הפדרלי הרוסי כי 585,000 אסירים מרצים עונשים במושבות התיקון, מספר הגבוה יותר מ-260,000 האסירים שהוחזקו במתקני מאסר סגורים.
עצב (רגש)
עצב ומעמד חברתי
המחקר של טיידנס בחן האם אנשים מייחסים כוח ומעמד לאנשים אותם הם אוהבים או לאנשים הנתפסים על ידם כבעלי יכולת. המחקר בחן מתן מעמד חברתי בסיטואציות פוליטיות, עסקיות ובראיון עבודה. ממצאי המחקר בסיטואציה פוליטית הראו כי אנשים העדיפו לייחס מעמד למנהיג הכועס ולא לזה העצוב. ממצא זה הראה כי אנשים נוטים לייחס כוח לאלו הנתפסים כבעלי כוח ועוצמה יותר מאשר לאלו הנתפסים כאהובים. בסיטואציה העסקית נמצא מתאם חיובי בין העצב למידת התרומה החברתית, אך אלו שהביעו כעס נתפסו כאנשים שאפשר ללמוד מהם ולכן ראויים למעמד חברתי גבוה ולקידום. בסיטואציה של ראיון עבודה נמצא כי המועמד הכועס נתפס כראוי יותר לקידום ושכר גבוה לעומת זה העצוב.
מרצ'לו גנדיני
חייו המוקדמים
גנדיני עיצב את הלמבורגיני מיורה, למבורגיני אורראקו, למבורגיני אספאדה, Cizeta-Moroder V16T וקונטאש וכן מכוניות עממיות רבות גם כן, כולל סיטרואן BX, הדור הראשון של ב.מ.וו סדרה 5, אינוצ'נטי מיני ורנו 5 סופרסניק. הוא הציג את הרעיון של דלתות המספריים באב טיפוס אלפא רומיאו 33 קאראבו, בזמן שמכונית העל לנצ'יה סטרטוס הייתה עיצוב נוסף של גנדיני.
בשנת 1967 עיצב את מכונית הקונספט של יגואר הקרויה ברטונה פיראנה.
גנדיני עזב את ברטונה בשנת 1980 במרדף אחר עצמאות עיצובית.
מדרש שכל טוב
מבנה הספר
בתחילת כל פרשה פותח רבי מנחם במילים "ירויחו דורשי הפרשה וישכילו" ולאחריהן מביא מהלך שלם על הקשר בין סוף הפרשה הקודמת לתחילת הפרשה הזאת. רבי מנחם מרבה להסביר על דרך הדרש את החסרות והיתרות ואת הקרי והכתיב.
נמל התעופה לה גוארדיה
פעילות הטיסה בנמל התעופה
הטיסות מנמל התעופה ואליו הן ברובן מיעדים בתוך ארצות הברית וקנדה, וכן טיסות בינלאומיות מברמודה, איי בהאמה וארובה, אך לא מאירופה. הטעם לכך הוא שהיקף שירותי ביקורת הגבולות והמכס בנמל הוא מצומצם, וביעדים הבינלאומיים הנ"ל מפעילה ארצות הברית שירותים אלו לפני יציאת הטיסות מהם לדרכן.
רוקול
היסטוריה
ב-2023 נעשה ניסיון של ההרפתקן כריס קמרון לשבור את שיא השייה על האי. הוא הצליח לשהות על האי במשך 30 ימים, עד שתנאי מזג אוויר קשים גרמו לו לבקש הצלה. מטרתו הייתה לשבור את השיא שעדיין עומד על 45 ימים שנקבע לפני עשור, בכך שהתכוון לשרוד שם חודשיים.
אלעד ישראל מגורים
רכישת מניות בנק הפועלים
בשנת 1997 יזם נוחי דנקנר יחד עם בן דודו דני דנקנר עסקה, בניגוד לדעתו של דודו שמואל דנקנר, שבה רכשה תעשיות מלח 11.6% ממניות בנק הפועלים תמורת 358 מיליון דולר (1.4 מיליארד שקל), ההשקעה מומנה במלואה בהלוואה שתעשיות מלח קיבלה מבנק לאומי על ידי שעבוד הקרקעות של תעשיות מלח כבטוחה להלוואה. בנק לאומי העריך את שווי הקרקעות ב־200 מיליון דולר על סמך ההסכם עם מינהל מקרקעי ישראל המקנה לתעשיות מלח זכויות בנייה נרחבות על הקרקעות.
מכירת השליטה ליצחק תשובה
בשנת 2010 שונה שמה של דנקנר השקעות ל"אלעד ישראל מגורים".
מרתון רוטרדם
המרתון הראשון במתכונתו הנוכחית התקיים ב-23 במאי 1981. המרתון הוא אחד הפופולריים בעולם ונחשב לאחד המהירים ביותר. במהלך השנים נקבעו בו שלושה שיאי עולם. משנת 2017 המסלול מתחיל בגשר ארסמוס ומוזנק בשלוש דבוקות בהתאם לזמני המתחרים, הוא מסתיים בבניין העירייה.
בלאיינה דינסאמו ניצח במרתון זה ארבע פעמים.
ג'יימס בארנס
דמותו של ג'יימס בארנס מדורגת במקום ה-53 ברשימת מאה גיבורי-העל הגדולים, לפי אתר IGN. את דמותו של בארנס בסרטי היקום הקולנועי של מארוול "קפטן אמריקה", "קפטן אמריקה: חייל החורף", "קפטן אמריקה: מלחמת האזרחים", "הנוקמים: מלחמת האינסוף" ו"הנוקמים: סוף המשחק" מגלם השחקן סבסטיאן סטן, שהופיע גם בהופעת קמע בסרטים "אנטמן" ו"הפנתר השחור", אשר שב לגלם את דמותו בסדרת הטלוויזיה של דיסני+ "הפלקון וחייל החורף" וישוב לגלם את הדמות בסרט "ת'נדרבולטס".
קפטן אמריקה החדש
לאחר שנמלט מדוקטור פאוסטוס ונלכד בידי S.H.I.E.L.D, בארנס מגלה מסטארק שרוג'רס השאיר מכתב אחריו שבו הוא מבקש מסטארק לשמור על בארנס, ושעל נטל קפטן אמריקה להמשיך בלעדיו. סטארק מציע שבאקי יהפוך לקפטן אמריקה החדש. באקי מסכים, בתנאי שסטארק יעניק לו אוטונומיה מלאה. משום שהסכם זה הוא בלתי חוקי לפי חוק רישום העל-אנושיים, סטארק שומר על ההסכם בסודי סודות. כקפטן אמריקה החדש, באקי לובש תלבושת חדשה העשויה אדמנטיום, ונושא אקדח וסכין נוסף על מגנו של רוג'רס. הוא ובני בריתו מצליחים לבטל את תוכניותיו של הגולגולת האדומה, ובאקי מציל את המועמדים למפלגה הדמוקרטית והרפובליקנית מניסיון התנקשות וזוכה לתשואות הקהל. בנוסף, הוא מתחיל מחדש את מערכת יחסיו עם האלמנה השחורה.
באקי מצטרף לאוונג'רס החדשים ומציע את ביתו כבסיס מבצעים חדש לקבוצה. הוא היה מועמד למנהיגות הקבוצה, אך סירב לכך משום שלא היה לו הניסיון הקבוצתי הנדרש.
בקשת הסיפור "קפטן אמריקה: נולד מחדש", באקי מגלה משרון שהיא לא באמת הרגה את סטיב רוג'רס. כפי שהוסבר לנורמן אוסבורן בידי המדען ארנים זולא, רוג'רס היה כלוא בין המרחב והזמן. אולם משום ששרון הרסה את המכשיר שנועד להחזיר את סטיב להווה, הוא חווה מחדש את עברו. באקי והאלמנה השחורה מנסים לגנוב את המכשיר של סוכנות H.A.M.M.E.R אך הם נלכדים. אוסבורן שולח את האלמנה השחורה בחזרה לשרון עם אולטימטום - או שתסגיר את עצמה כיורה השנייה ברוג'רס, או שהוא יהרוג את באקי. ואז, באקי נלקח תחת מעצרם של הת'נדרבולטס ונאמר לו שהוא יצטרף לשורותיהם בזמן שרוג'רס יוחזר לזמן ההווה. אולם, באקי משוחרר בחשאי בידי איש הנמלה וניצל בעזרתו של פלקון. הוא מצטרף לקלינט ברטון, האלמנה השחורה, האנק פים, ויז'ן ופלקון כדי להציל את שרון. מעל אנדרטת לינקולן, הקבוצה מיירטת ותוקפת את ספינתו של הגולגולת האדומה, שלקח את גופתו של סטיב רוג'רס. באקי והגולגולת האדומה נלחמים זה בזה בשעה שהאנק מציל את שרון והשאר נלחמים בסוכני קרוסבון ומודוק. בסוף קשת הסיפור, ויז'ן משתמש בספינתו של הגולגולת כדי להשמידו.
כוחות ויכולות
כקפטן אמריקה החדש, בארנס נושא את המגן המקורי עשוי הוויברניום הבלתי חדיר של סטיב רוג'רס, נוסף על תחפושת סופגת זעזועים העשויה משילוב בין קוולאר ונומקס.
פרד דייוויס, באקי מסוף ולאחר מלחמת העולם השנייה
דייוויס עזר למייס עד לשנת 1948, בה הוא נורה ונפצע, והוא אולץ לפרוש, כאשר הוא נותר צולע על רגל אחת. בשנת 1951, דייוויס הצטרף ל"גדוד הניצחון" (V-Battalion), ארגון סודי שצד אחר פושעי מלחמה, ולבסוף הפך לאחד ממנהיגיו במועצת הכפרה. הוא שירת את גדוד הניצחון גם כמנהיג וגם כמהנדס במועצת הכפרה.
ג'ק מונרו, באקי של שנות ה-50
בשנת 1953, יתום בשם ג'ק מונרו - אשר גדל להעריץ את קפטן אמריקה ואת באקי - גילה שלמורה להיסטוריה שלו ויליאם בורנסיית יש את אותה תאווה, עד כדי כך שהוא עבר ניתוח פלסטי כדי להידמות לסטיב רוג'רס ונטל את זהותו כקפטן אמריקה. בנוסף, גרסה זו של רוג'רס גילתה בארכיון נאצי ישן במחסן בגרמניה את נוסחת הסופר-חייל האבודה שהעניקה לקפטן אמריקה את כוחותיו. השניים השתמשו בנוסחה על עצמם ולחמו בקומוניסטים בזהויות קפטן אמריקה ובאקי.
טאטא פרימה
דגמי "טאטא פרימה" נטלו חלק במרוצי משאיות
מוריס אל מדיוני
במוזיקה הישראלית
בשנת 2017 יצאה לאור (באנגלית) האוטוביוגרפיה שלו, שאותה כתב בצרפתית.
דיסקוגרפיה
ב-6 ביוני 2011 נערך, במסדרת "פסטיבל ישראל", ערב מחווה לכבודו בו הוא השתתף.
פרשת משפטים
המשך מעמד הר סיני
רוב המצוות שבפרשת משפטים עוסקות במשפט עברי, בדינים ובהלכות הנוגעים ליחסים משפטיים בין אדם לחברו. בין השאר מפורטים הדינים הבאים:
כריתת הברית
כמו כן ישנה מחלוקת מתי אירע הטקס. לפי שיטת רש"י הטקס אירע לפני מתן תורה בימים ד'-ה' בסיון. ואילו לפי שיטת הרמב"ן הברית אירעה לאחר מתן תורה, ביום ז' בסיון.
כלא קרסטי
בריחות
לאורך ההיסטוריה ידועים שלושה ניסיונות בריחה מהכלא:
אלגיות דואינו
פרסום וביקורת
עם זאת, במהלך שנות העשרים, רבים מבני הדור הצעיר של משוררי וכותבי הגרמנית לא אהבו את אלגיות דואינו בשל הפילוסופיה והסמלים המעורפלים שאפיינו את השירים. המשורר הגרמני אלברט שפר (המשויך לחוג הספרותי של המשורר הגרמני שטפן גאורגה) התייחס לשירים בביטול כ"קשקוש מיסטי" וכינה את ה"תאולוגיה החילונית" המופיעה בהם "רכילות אימפוטנטית".
יחסי ארגנטינה–הממלכה המאוחדת
יחסים דיפולמטיים בין ארגנטינה לבריטניה התקיימו מ-15 בדצמבר 1823, עת הכירה בריטניה בעצמאותה של ארגנטינה. היחסים נותקו לפני מלחמת פוקלנד בשנת 1982, היחסים בין שתי המדינות חזרו להיות תקינים שמונה שנים לאחר המלחמה, בשנת 1990, כאשר מרגרט תאצ'ר הפסיקה להיות ראש ממשלת בריטניה. לארגנטינה ובריטניה יש שגרירות בערים לונדון ובואנוס איירס, ערי הבירה של שתי המדינות בהתאמה.
מזימות זרות
עלילת הסרט
העלילה מגיעה לשיאה עם נאומו של זואני בפני עצרת האו"ם וניסיון ההתנקשות. אנשי השירות החשאי מבריחים אותו במהירות למבטחים, או אז מנסה ברום לנקום בו על אשר עולל למשפחתה ולעמה, אך הסוכן קלר מצליח לעצור אותה לפני שתרצח אותו. לבסוף מתגלה כי ההתנקשות הייתה תעלול פוליטי מבוים מצד זואני עצמו כדי להגביר את אמינותו בפני האו"ם. זואני נחשף ומועמד לדין על פשעיו, בעוד שברום מסולקת מארצות הברית וחוזרת לביתה במאטובו.
מאדאם דה מנטנון
ביוגרפיה
פרנסואז ד'אובינייה נולדה בעיר נירו שבחבל פואטייה, בבית כלא שבו ריצה אביה עונש מאסר. ב-1639 הוריה לקחו אותה לאי מרטיניק (אחד מאיי הודו המערבית). ב-1645 מת אביה, ואמה חזרה לצרפת עם ילדיה. ב-1649 נכנסה למנזר לנשים. ב-1651 נישאה לסופר פול סקרון שלקה בשיתוק ונזקק למטפלת. היא שירתה גם כמזכירתו וכמארחת של אנשי החוג הספרותי שהתקיים בביתו בפריז שבו השתתפו, בין היתר, מדליין דה סקודרי ומאדאם דה סבינייה. היא השתתפה בשיחה והוכיחה את חוכמתה. ב-1660 מת בעלה ופרנסואז קיבלה קצבה מן העוצרת אן מאוסטריה.
סחלב שלוש השיניים
תפוצתו העולמית משתרעת במזרחו של הים התיכון ובמזרח התיכון, מרכז אירופה, עיראק, פרס וקווקז.
פירס ברוסנן
קריירה
בין הופעותיו בסרטי "ג'יימס בונד", הופיע ברוסנן במספר סרטים נוספים, ביניהם "הפלישה ממאדים", "פסגת דאנטה", "החייט מפנמה", בו גילם מרגל אנגלי חובב נשים, אלכוהול וחליפות מחויטות, שנשלח לפנמה, מעיין פרודיה על סרטי בונד, ו"אוולין" בו גילם אב אירי בשנות ה-50, הנאבק לקבל חזקה על ילדיו שנלקחו ממנו לאחר שאשתו נטשה את המשפחה, על פי סיפור חייו של דזמונד דויל.
חיים אישיים
ברוסנן פעיל בנושאים פוליטיים שונים, והביע את תמיכתו בהגבלה על מכירת כלי נשק, בנישואים חד-מיניים ובנושאים הקשורים לאיכות הסביבה. בין היתר, החרים את בכורת הסרט "גולדן איי" בצרפת, כצעד של תמיכה במאבק של גרינפיס נגד הניסויים הגרעיניים שערכה ממשלת צרפת. בין 1997 ל-2000 נטל חלק במאבקים נגד הקמת מפעל מלח בלגונה סן איגנסיו ומתקן גז טבעי באזור מאליבו. בבחירות לנשיאות ארצות הברית ב-2004 הודיע על תמיכתו במועמד המפלגה הדמוקרטית, ג'ון קרי. מאז מותה של אשתו הראשונה ובהמשך עם מותה של בתו החורגת, עוסק ברוסנן גם בקידום המודעות למחלת הסרטן.
וולארו שחור
מצב שימור
הוולארו השחור מסווג על ידי IUCN במצב השימור "קרוב לסיכון" (NT), בשל אוכלוסייה עולמית של פרטים בוגרים שפחותה מ-10,000 פרטים - נמוך למדי מהמספר הנדרש לקטגורית "ללא חשש" (LC), ולמרות שככל הנראה אוכלוסייתו יציבה, אין מידע ברור על המגמה של המין. במקרה ובו המין יחווה אפילו ירידה קטנה יחסית שתפחית את מספריו במקצת, המין עלול להגיע לקריטריונים של קטגוריית ה"פגיע" (VU) ולכן הוא צריך להיות תחת מעקב צמוד.
לוב
היסטוריה
ב-14 באפריל 1986 הפציצה ארצות הברית את ארמונו של קדאפי בטריפולי כתגובה לחסות שנתנה לוב לפעולות טרור נגד אזרחים אמריקאים. האו"ם הטיל סנקציות נגד לוב ב-1992 בעקבות הפיגוע במטוס בלוקרבי. הסנקציות הוסרו ב-2003, לאחר שלוב קיבלה אחריות על הפיגוע והסכימה לפצות את משפחות הנרצחים וכן הסכימה לפרק את תוכנית הגרעין שלה. ב-26 בפברואר 2004 הסירה ארצות הברית את החרם שהטילה על לוב במשך 23 שנים, על אף שהגבלות רבות עדיין נותרו במקומן, כמו סנקציות כלכליות ואיסור טיסות מארצות הברית ללוב.
אחרי נפילת משטר קדאפי
החל מאוגוסט 2014 מתחרים שני פרלמנטים על הריבונות בלוב: בית הנבחרים הלובי, היושב בטוברוק ושולט בקירנאיקה ופזאן, והקונגרס הלאומי הכללי היושב בטריפולי ושולט בטריפוליטניה.
גאוגרפיה
באביב ובסתיו נושבות בלוב רוחות חזקות עם אבק המגיעות ממדבר סהרה הנקראות "שירוקו" ובלוב מכונות קיבלי (בערבית: قبلي) הנמשכות בין יום לארבעה ימים. בלוב פזורים נאות מדבר, שהחשובים שבהם הם ע'דאמס (غدامس) וכופרה (الكفرة).
שלטון מקומי
היסטורית, לוב חולקה ל-3 חבלי ארץ - טריפוליטניה, קירנאיקה ופזאן. בשיטה שהוכנסה ב-2007, לוב מחולקת ל-22 מחוזות.
דת והרכב אתני
עוד לפני איחודה ועצמאותה של לוב ב-1951, היו רוב תושביה ממוצא ערבי ובָּרבֶּרי. השבטים הברברים נטמעו בחברה הערבית במשך השנים ועם עצמאותה של לוב ואיחוד כל מחוזות לוב יחד, אוחדו השבטים הברברים עם מחוזות אלו באופן טבעי. לאחר עליית מועמר קדאפי לשלטון, התחזקו השבטים בעיקר מאזור מוצאו.
יהדות לוב
עדויות היסטוריות להתיישבות היהודית בלוב קיימות כבר החל מהמאה ה-3 לפנה"ס. תלמי הראשון ששלט במצרים שלח לאזור לוחמים יהודים שיגנו על הגבול של ממלכתו. יוסף בן מתתיהו בן המאה הראשונה לספירה מצטט בחיבורו "נגד אפיון" מקורות לפיהם המלך תלמי העביר אל לוב יהודים לשמירה על קירנה.
סטפן הולם
סטפן כריסטיאן הולם (בשוודית: Stefan Christian Holm; נולד ב-25 במאי 1976) הוא אתלט עבר שוודי. הוא אלוף אולימפי וסגן אלוף העולם בקפיצה לגובה.
הפריצה
באולימפיאדת סידני (2000) סיים הולם במקום רביעי בקפיצה לגובה (2.32 מטר), המנצח בתחרות היה סרגיי קליוגין מרוסיה (2.35 מטר). ששת הקופצים מהמקום השני ועד המקום השביעי קפצו אותו הגובה, 2.32 מטר וההכרעה נפלה לפי מספר פסילות.
אמיל לובה
בפוליטיקה
ב-1885 הוא הפך לחבר הסנאט הצרפתי, ובין דצמבר 1887 למרץ 1888 שימש כשר לעבודות ציבוריות בממשלתו של פייר טיראר. ב-1892, בעיצומה של שערוריית פנמה, הציע לו ידידו האישי הנשיא מארי פרנסואה סדי קארנו להקים ממשלה חדשה. לובה הצליח להקים ממשלה והפך לראש הממשלה ה-45 של צרפת. במקביל, הוא שימש כשר הפנים. במסגרת תפקידו הוא נאלץ להתמודד עם מהומות אנרכיסטיות ועם שביתות. עם זאת, הוא לא הצליח לטפל כראוי בשערוריית פנמה, והובס בבחירות שנערכו בנובמבר של אותה שנה. למשך חודש אחד הוא שימש כשר הפנים בממשלתו של אלכסנדר ריבו, ובינואר 1893 התפטר מתפקידו.
החי בלבנון
יונקים
מינים מעטים של יונקים גדולים חיים בלבנון בגלל ציד, רעיית יתר של חיות משק ושטחי החקלאות ההולכים וגדלים על חשבון השטחים הטבעיים. בין מינים אלו נמצאים היעל הנובי, אייל הכרמל והיחמור הפרסי. ייתכן כי הצבי המצוי עדיין קיים באזורים מרוחקים בדרום לבנון, וכן, ישנם אזורים מוגנים שבהם ניתן להחזירו. את חזיר הבר ניצן למצוא באזור בקאע בלהקות של עשרים פרטים בממוצע.
שרון קרטר
ביוגרפיה בדיונית
עם הזמן, שרון וסטיב רוג'רס התאהבו. אולם, טבעה המסוכן של עבודתה גרם למתחים במערכת היחסים ביניהם, ורוג'רס רצה שתוותר על מעמדה כסוכנת. בסופו של דבר, שרון הביאה את רוג'רס למקום בו נולדה, והוא התאחד עם פגי, כעת מבוגרת מאוד. פגי הצטרפה לאחרונה גם לסוכנות "המגן", ושימשה כתומכת ראשית בקבוצת גיבורי-העל האוונג'רס.
ארטמיס 1
מטען
ארטמיס 1 נושאת שלוש בובות מבחן בגודל אנושי על סיפון חללית האוריון אשר בוחנות את השפעת השיגור, הטיסה והקרינה; בובת המבחן הראשונה, אשר נקראת "קפטן מוניקין קאמפוס" (ע"ש ארתורו קאמפוס, מהנדס לשעבר בנאס"א) יושבת במושב המפקד ותלבש את 'חליפת מערכת ההישרדות של אוריון' (Orion Crew Survival System). מוניקין מצויד בשני חיישנים אשר מתעדים את ההאצה והרעידות במהלך השיגור והטיסה. בובת המבחן השנייה נקראת זוהר והיא לובשת את אפוד "AstroRad" של חברת סטמראד הישראלית. בובת המבחן השלישית, אשר נקראת הלגה, לא לובשת אפוד ובכך מאפשרת לבחון את השפעת הקרינה ואת איכות ההגנה של האפוד מקרינה.
משימה
בעת הגעתה, אוריון תיכנס למסלול סביב הירח במשך מספר שבועות ובסיומם תחזור לכדור הארץ.
ועידת טרנטו
ועידת טרנטו (בלטינית: Concilium Tridentinum) הייתה ועידה כללית של הכנסייה הקתולית שהתכנסה בטרנטו שבאיטליה במספר מושבים בין 1545 ל-1563. היא נמנית כוועידה האקומנית התשע-עשרה. הוועידה כונסה כדי לגבש מדיניות כנגד הרפורמציה הפרוטסטנטית, והחלטותיה היו ציר מרכזי של הקונטרה-רפורמציה. בין היתר, הוכרז שכתבי הקודש והמסורת בעל-פה המפרשת אותם מהווים שניהם באופן עצמאי מקורות לדעת האל – בניגוד גמור לדוקטרינה הפרוטסטנטית החדשה של "המקרא לבדו" (Sola scriptura) – ולממסד הכנסייתי יש סמכות בלעדית להורות לפיהם. גם הפיכת הלחם והיין במיסה לבשרו ודמו של ישו ממש אוששה למול טענות הפרוטסטנטים. שנה לאחר נעילת הוועידה פרסם האפיפיור פיוס הרביעי הצהרת אמונה מתוקנת לפי החלטותיה, שהוסיפה לנוסח השגור את הנקודות שהודגשו בטרנטו.
רקע לכינוס הוועידה
ועידה זו היוותה חלק מהמאבק של הכנסייה הקתולית בתנועה החדשה. היא שאפה לבסס את סמכותה בקרב המאמינים, ולדכא את התפשטות התנועה הפרוטסטנטית. אותם המאמצים צברו תנופה משנת 1517 ואילך, כאשר נוצרה תנועה של התחדשות כנסייתית, רוחנית ומוסרית, שנקראה "קונטרה-רפורמציה", או הרפורמציה הקתולית. התנועה נשאה פרי, והגיעה לשיאה באמצע המאה-השש עשרה, בהחלטותיה של הוועידה. הדוגמות שקבעה עיצבו את הזרם הקתולי בעת המודרנית, ולא השאירו מקום לספק באבחנה בין הכנסייה הקתולית ובין הכנסייה הפרוטסטנטית.
זמני הוועידה, מקום מושבה ומשתתפיה
הוועידה התכנסה בשלושה מושבים: הראשון בין השנים 1545–1547, השני בין השנים 1551–1552 והאחרון בין השנים 1562–1563. מרבית המושבים התכנסו בעיר טרנטו שבאיטליה, מלבד סופו של המושב הראשון (מהעשירי במרץ 1547 ועד השבעה-עשר בספטמבר באותה השנה), שהתקיים בעיר בולוניה. מעבר זה יצר חיכוך בין האפיפיור פאולוס השלישי ובין הקיסר קרל החמישי. הדיון אודות מקום ישיבתה של הוועידה התקיים מספר פעמים נוספות, ביניהן עם פתיחת המושב השלישי, כאשר הוויכוח בין המלך פרדיננד הראשון, מלכי ספרד ופורטוגל ושליטי שווייצריה וונציה הוכרע על ידי האפיפיור, שקבע כי יש להשאיר את מקום הוועידה בעיר טרנטו.